న్యూఢిల్లీ: అవినీతి కేసులో ఆరోపణలు ఎదుర్కొంటున్న కేంద్ర ఆర్థిక శాఖ మాజీ మంత్రి పి.చిదంబరం తనయుడు కార్తీ చిదంబరానికి సుప్రీంకోర్టులో గట్టి ఎదురుదెబ్బ తగిలింది. సీబీఐ విచారణకు హాజరుకాకుండా విదేశీ పర్యటనలకు వెళ్లొద్దని అత్యున్నత న్యాయస్థానం సోమవారంనాడు ఆదేశించింది. కార్తీని విచారణకు హాజరు కావాల్సిందిగా మే 18, మే 21 తేదీల్లో సీబీఐ ఆదేశించింది. అయితే కార్తీ చిదంబరం మాత్రం తనపై వచ్చిన ఆరోపణలన్నీ రాజకీయ దురుద్దేశంతో కూడుకున్నవేనంటూ విచారణకు హాజరుకాకుండా ముఖం చాటేశారు. తనపై ఉన్న కేసును మద్రాసు హైకోర్టులో సవాలు చేసినందున తీర్పు వచ్చేంతవరకూ వేచిచూడాలని కూడా సీబీఐని ఆయన కోరారు. కార్తీపై ఇప్పటికే లుక్ ఔట్ నోటీసులు జారీ కాగా ఆ ఆదేశాలను హైకోర్టు స్తంభింపజేసింది. అయితే సుప్రీంకోర్టు సోమవారంనాడు ఇచ్చిన ఆదేశాలతో హైకోర్టు ఆదేశాలు రద్దు అయ్యాయి. తన క్లయింట్కు విదేశాలకు వెళ్లే ఆలోచన లేదంటూ కార్తీ తరపు న్యాయవాది సుప్రీంకోర్టుకు నివేదించారు. దీనికి ప్రధాన న్యాయమూర్తి జీఎస్ ఖెహర్ స్పందించారు. 'గతంలో విదేశాలకు వెళ్లేందుకు కొందర్ని అనుమతించి మేము పొరపాటు చేశాం. అలా విదేశాలకు వెళ్లినవారు ఇప్పటికీ తిరిగిరాలేదు. మళ్లీ ఆ పొరపాటు చేయలనుకోవడం లేదు' అని సీజేఐ వ్యాఖ్యానించారు.
newdhilly: avineeti kesulo aaropanalu edurkontunna kendra aardhika saakha maji mantri pi.chidambaram tanayudu kaartii chidambaraaniki supreenkortulo gatti edurudebba tagilindi. cbi vichaaranaku hajarukakunda videshee paryatanalaku velloddani atyunnata nyaayasthaanam somavaramnadu aadesinchindi. kaartiini vichaaranaku haajaru kaavaalsindigaa mee 18, mee 21 tedeello cbi aadesinchindi. ayithe kaartii chidambaram maatram tanapai vachina aaropanalanni rajakeeya duruddesamto koodukunnavenantu vichaaranaku hajarukakunda mukham chaatesaaru. tanapai unna kesunu madrasu hycortulo savalu chesinanduna teerpu vachentavarakuu vechichudaalani kuudaa cbin aayana koraru. kaarteepai ippatike luk out notisulu jaarii kaga aa aadesaalanu hycortu stambhimpajesindi. ayithe supreenkortu somavaramnadu ichina aadesaalato hycortu aadesaalu raddu ayyai. tana clientku videsaalaku velle aalochana ledantu kaartii tarapu nyaayavaadi supreenkortuku nivedinchaaru. deeniki pradhaana nyaayamuurti gs khehar spandinchaaru. 'gatamlo videsaalaku vellenduku kondarni anumatinchi memu porapaatu chesham. alaa videsaalaku vellinavaaru ippatikee tirigiraaledu. malli aa porapaatu cheyalanukovadam ledu' ani cgi vyaakhyaaninchaaru.